सारी कमाई लूट गई - बेतिया के एक मजदूर देवीदयाल कुशवाहा कहते हैं कि झेलम के किनारे कमरे में रहते थे। सात की सुबह पानी आया तो सब कुछ छोड़कर भागना पड़ा। जिस ठेकेदार के यहां काम किया था उससे कई महीने का पैसा भी नहीं मिला। चार दिन से हेलीपैड पर लिफ्टिंग का इंतजार कर रहा हूं। इस बीच आज सुबह हमारे दो साथी श्रीनगर में कमरे तक जाकर अपना सामान लाने की कोशिश करने गए थे। पर उधर अभी 20 फीट तक पानी है। वे रोते हुए कहने लगे- इस बार हमारी गाढ़ी कमाई मारी गई। श्रीनगर शहर पर ऐसा कुदरत का कहर हमने पहले कभी नहीं देखा था।